b'\n_START_ARTICLE_\nAustralian Service Medal\n_START_PARAGRAPH_\nAustralian Service Medal er en australsk milit\xc3\xa6r medalje innstiftet ved kongelig brev av 13. september 1988 for tjeneste i fredsbevarende operasjoner eller ikke-krigslignende forhold siden 1975. En annen medalje, Australian Service Medal 1945\xe2\x80\x931975, tildeles for tjeneste f\xc3\xb8r dette._NEWLINE_Medaljen ble i 2012 erstattet av Australian Operational Service Medal, men vil fremdeles bli tildelt frem til avslutningen av de operasjonene medaljen er godkjent for.\n_START_SECTION_\nUtforming\n_START_PARAGRAPH_\nAustralian Service Medal er i nys\xc3\xb8lv. P\xc3\xa5 aversen har medaljen Australias riksv\xc3\xa5pen p\xc3\xa5montert emblemet til Australian Defence Force Joint Service. Reversen har en samveldestjerne med sju spisser og innskriften \xc2\xabFOR SERVICE\xc2\xbb omgitt av en krans mimosa._NEWLINE_P\xc3\xa5 toppen har medaljen Sankt Edvards krone og et rektangul\xc3\xa6rt oppheng som b\xc3\xa5ndet l\xc3\xb8per gjennom. B\xc3\xa5ndet har en smal brun midtstripe, og utenfor dette bredere striper av m\xc3\xb8rk gr\xc3\xb8nt og lys gr\xc3\xb8nt, deretter smale gule striper, s\xc3\xa5 bredere s\xc3\xb8lvgr\xc3\xb8nt ytterst.\n_START_SECTION_\nTildeling\n_START_PARAGRAPH_\nAustralian Service Medal tildeles av Australias generalguvern\xc3\xb8r etter innstilling fra forsvarssjefen eller den denne bemyndiger.'